На основу члана 8.став.2.Закона о безбедности саобраћаја на путевима („Службени гласник РС“, број 41/2009, 53/2010 и 101/2011) и члана 2. став 2. Правилника о раду савета за координацију послова безбедности саобраћаја на путевима („Службени гласник РС“ број 8/2020) и члана 70. Статута општине Гаџин Хан ( „Службени лист града Ниша“, број 10/2019 и 101/2019),

Општинско веће општине Гаџин Хан на 83. (осамдесеттрећој) седници одржаној дана 09.12.2022. године донело је

**РЕШЕЊЕ**

**О ОБРАЗОВАЊУ САВЕТА ЗА КООРДИНАЦИЈУ ПОСЛОВА БЕЗБЕДНОСТИ**

 **САОБРАЋАЈА НА ПУТЕВИМА НА ТЕРИТОРИЈИ ОПШТИНЕ ГАЏИН ХАН**

**I** Образује се Савет за координацију послова безбедности саобраћаја на путевима на територији општине Гаџин Хан (у даљем тексту Савет) ради усклађивања послова безбедности саобраћаја на путевима који су из дерлокруга општине Гаџин Хан.

**II** Задаци Савета:

1. Припрема предлог Годишњег Програма за рад Савета (који садаржи циљеве, мере и активности у оквиру кључних области рада, рокове, финансијска средств а и одговорне субјекте за спровођење истих) који усваја Општинско веће и на који Агенција за безбедност саобраћаја даје сагласност.

2. Континуирано анализира стање безбедности саобраћаја, показатеље безбедности саобраћаја (индикаторе) и ставове учесника у саобраћаја на подручју општине и на својим седницама предлаже одређене мере и активности. Приликом предлагања мера и активности, чланови савета треба да препознају угрожене категорије учеснике у саобраћају и активности усмере на унапређење безбедности најугроженијих категорија учесника у саобраћају.

3. Савет непрекидно прати и предлаже мере за унапређење безбедности саобраћаја на путевима на подручју општине, на основу података о обележјима значајним за безбедност саобраћаја.

Приликом предлагања мера и активности Савет узима у обзир донета стратешка документа, односно Националну и локалну стратегију безбедности саобраћаја на путевима, Акциони план безбедности саобраћаја на путевима и активности Агенције на националном нивоу.

4. Савет спроводи активности на изради и предлагању Стратегије и Годишњег плана безбедности саобраћаја на путевима који доноси надлежни орган у складу са националном стратегијом и акционим планом који доноси Влада Републике Србије.

5. Савет сагледава и оцењује проблеме безбедности саобраћаја са прецизним одређивањима надележности субјеката који делују у систему безбедности саобраћаја на територији општине.

6. Подноси Извештај о стању безбедности саобраћаја на путевима који Општинско веће утврђује и доставља Скупштини општине најмање два пута годишње на усвајање.

Извештај о стању безбездности на путевима за првих 6 месеци текуће године подноси се Скупштини након 31. јула за текућу годину, односно за период од годину дана подноси се након 31. јануара наредне календарске године.

Координатор Изваштај о стању безбедности саобраћаја на путевима доставља Агенцији путем ИСА апликације након усвајања истог на Скупштини општине Гаџин Хан.

7. Извештај о реализацији Програма рада савета, на који је Агенција дала сагласност, подноси општинском већу на усвајање.

Координатор савета усвојени Извештај о реализацији програма, доставља агенцији путем ИСА апликације најкасније до 1.марта текуће године за предходну годину.

8. Обавља и друге послове и активности у вези са унапређењем безбедности саобраћаја на путевима

**III** Савет сачињавају Председник, заменик председника, секретар савета и четири члана које именује Општинско веће из редова представника Полицијске станице Гаџин Хан, Јавног Предузећа „Дирекције за изградњу и комуналне делатности општине Гаџин Хан“, Основне школе „ Витко и Света“ и Дома здравља Гаџин Хан.

**IV У Савет се именују:**

За председника:

**Горан Миљковић**, члан кабинета председника општине Гаџин Хан,

За заменика председника:

**Милош Петковић**, Начелник Полицијске станице Гаџин Хан,

За секретара савета**:**

**Ђокић Саша**, дипломирани правник, члан кабинета председника општине Гаџин Хан,

За чланове:

1.**Милан Денић**, члан кабинета председника општине Гаџин Хан,

2.**Љиљана Пешић**, секретар Основне школе „Витко и Света“ Гаџин Хан,

3.**Љубодраг Степановић**, директор Дома здравља Гаџин Хан,

4.**Ненад Стојиљковић**, представник ЈП“Дирекције за изградњу и комуналне делатности општине Гаџин Хан“.

Савет је дужан да на својој првој седници посебном одлуком именује jeднoг oд члaнoвa Сaвeтa-координатора за сарадњу са Агенцијом за безбедност саобраћаја, односно стручно лице које ће обављати послове сарадње и извештавања Агенциоје о раду Савета.

**V** Мандат Председника, заменика председника, секретара и чланова Савета траје 4 године, с тим што по истеку мандата могу бити поново именовани .

Чланство у Савету може престати и разрешењем или подношењем оставке и пре истека мандата.

Савет ради у седницама које сазива председник Савета по својој иницијативи или на захтев 1/3 чланова савета, а са претходно утврђеним предлогом дневног реда.

На писани захтев представника Агенције, председник савета дужан је да сазове седницу Савета у року назначеном у захтеву, који не може да буде краћи од 3 радна дана.

Савет може да ради када седници присуствује већина од укупног броја чланова.

Савет одлучује већином гласова од броја присутних чланова.

Саветом руководи Председник.

На седници се води записник о току рада и донетим закључцима.

**VI** За потребе обављања послова из става 2. овог Решења, Савет може предложити Општинском већу општине Гаџин Хан ангажовање стручних радних група.

**VII** Извори средстава за финансирање послова унапређења безбедности саобраћаја на путевима на територији општине су:

1.Буџет општине Гаџин Хан,

2.Средства у висини од 30% наплаћених новчаних казни за прекршаје предвиђене прописима о безбедности саобраћаја на путевима учењеним на територији општине Гаџин Хан,

3.Остали приходи.

**VIII** Средства у висини од 50% од средстава из тачке 2.претходног става, користе се за поправљање саобраћајне инфраструктире, а преосталих 50% за финансирање осталих мера унапређења безбедности саобраћаја на путевима.

Средства из тачке 1. овог става користе се према Програму коришћења који усвaja Општинско веће на предлог Савета.

**IX** Члановима Савета припада накнада за рад по одржаној седници на којој су били присутни у висини неопорезивог износа дневнице за службено путовање у земљи.

Организационе и административно-техничке послове за послове Савета врши секретар савета уз стручну подршку надлежних служби.

**X** Доношењем овог решења престаје да важи Решење о образовању савета за безбедност саобраћаја на путевима на територији општине Гаџин Хан бр. 06-22-471/20-III од 09.10.2020.год.

**XI** Ово Решење објавити у „Службеном листу града Ниша“.

Број: 06-344-598/22-III

У Гаџином Хану, 09.12.2022.год.

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

Милисав Филиповић